**Perikles’ mindetale, kap. 37 – definition af demokratiet**

I skal i grupper eller individuelt lave noter til én bestemt del af Perikles’ mindetale.

Læs hver sætning grundigt og lav noter til den. Noter kan f.eks. omhandle:

* Hvilke værdier, Perikles giver udtryk for er grundlaget for det athenske demokrati.
* Hvorfor Perikles siger som han gør.
* Hvorvidt hans signalement af det athenske demokrati svarer til det danske demokrati eller ikke gør det.
* Hvorvidt hans athenske demokrati er realistisk.

Hver note bør være på 3-5 linjer!

NB! Det er vigtigt at I læser sætningerne MEGET grundigt og dvæler ved hvert eneste ord!

|  |  |  |
| --- | --- | --- |
| **Nr.** | **Sætning** | **Noter** |
| 1 | ”Den statsform vi har er ikke en efterligning af vore naboers love, nej, vor statsform er snarere selv et eksempel for andre end andres for os.” |  |
| 2 | ”Dens navn er demokrati, fordi styret ikke er samlet hos nogle få men hos flertallet.” |  |
| 3 | ”Men medens lovene giver alle lige ret i private sager, er det vurderingen af hver enkelt borger og hans anseelse på et eller andet felt, en kvalitetsvurdering mere end en fordeling på skift, der bestemmer om han foretrækkes i offentlige hverv; ej heller danner fattigdom hos én, der kan gøre byen gavn nogen hindring ved at holde hans gode kvaliteter skjult.  |  |
| 4 | ”Frihed hersker i vort offentlige liv…” |  |
| 5 | ”… og skal der tales om at se skævt til hinandens daglige livsførelse, så vredes vi ikke på hvor nabo, hvis han følger sine lyster, og vi generer ikke hinanden med reaktioner, der, selvom de ikke er af retslig art, dog virker sårende for øjet.”  |  |
| 6 | ” Vor daglige omgang sker uden forargelse, men i vort offentlige liv er vi ikke lovbrydere, særligt fordi vi føler respekt, som vi viser ved at adlyde vor til enhver tid fungerende øvrighed og vore love, navnlig dem, der er givet til beskyttelse for mennesker, der lider uret…” |  |
| 7 | ”… og de uskrevne love, der i den almindelige bevidsthed bringer skam over dem, der bryder dem. |  |